![MC900398429[1]]()

**JUL 2021**

Det er på tide med noe seriøs juleplanlegging, folkens! Her på huset har vi styrt inn mot advent og desember i noen uker allerede, men man kan sjelden være FOR tidlig ute.

I kalenderbladet for desember legger vi inn adventssamlinger, juleverksted, nissefest, baking, gudstjeneste, konsert, bytur og Lucia. Og enda skal det lekes og synges og tures og mere til. Vi må bare komme i gang!

Romjula teller fire dager i Huskestua. Jeg trenger å vite hvor mange barn som kommer i juledagene for å kunne legge en så hensiktsmessig personalkabal som mulig. Mange i personalet ønsker å ta ut ferie og/eller avspasering. Gi også beskjed om barnet/barna skal ha fri andre dager i forbindelse med jul, rett før eller rett etter.

La meg minne om at barna skal ha 4 uker ferie i løpet av et barnehageår, 15/8-15/8. Tre uker må tas om sommeren. Dersom barnet har fri i romjul og dagene før påske, regnes det til sammen som ei uke.

*Jeg gjør oppmerksom på at barnehagen er stengt julaften, nyttårsaften, samt mandag 3.januar -22 (planleggingsdag).*

Vennligst send skriftlig svar til avdelingen i papirform eller digitalt, eller send en mail til styrer@huskestuabarnehage.no innen fredag 26.11.21.

 17.11.21 Elen K.

*Nå tenner vi det første lys, alene må det stå. Vi venter på det lille barn som i en krybbe lå.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Barnets/barnas navn

 Kommer Kommer ikke

|  |  |  |
| --- | --- | --- |
| Mandag 27.12. |  |  |
| Tirsdag 28.12. |  |  |
| Onsdag 29.12. |  |  |
| Torsdag 30.12. |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato. Sign. Innen 26.11.21